google/wiki40b huggingface dataset:
Savage Streets

Diverse

Savage Street regnes for en såkalt Exploitationfilm. 
Den amerikanske filmkritikeren Leonard Maltin gav den 2 av 4 stjerner. Den har fått 3 av 5 stjerner i Den store film- og videoguiden.
Den ble ikke satt opp på norsk kino, men ble utgitt på video av A-Video i 1985.

Priser

Linda Blair ble tildelt Razzie Awards i kategorien "verste skuespillerinne".

Musikk

Filmens soundtrack inneholder mye rocke-låter. Dette inkluderer to sanger fremført av Michael Bradley ("In The Night" og "Killer"). Fire sanger fremført av John Farnham ("Justice For One", "Innocent Hearts", "The Quiet Ones You Gotta Watch" og "Nothings Gonna Stand In Our Way"), og en sang fremført av Real Life ("Exploding Bullets").
Paul Veltrup

2016-2017

Veltrup deltok i Junior-VM i fekting 2016, og kom der på 31.-plass i kadettklassen (U17) individuelt. Han deltok i Junior-EM i fekting 2017, der han kom på 39.-plass i kadettklassen. Han deltok også i Junior-VM i fekting 2017, der han endte på 57.-plass i kadettklassen.

2018

Han fikk bronse i kårde i kadettklassen (U17) under Junior-EM i fekting 2018, en plass han delte med Alexander Biro fra Østerrike. Tyskland kom på andreplass i lagkonkurransen i denne klassen. I juniorklassen (U20) kom han på ellevteplass individuelt, og kom også på ellevteplass i lagkonkurransen. I april kom han på niendeplass i kadettklassen under Junior-VM i fekting 2018, og han kom på 54.-plass i juniorklassen. 
I Sommer-OL for ungdom 2018 fikk han sølv i kårde individuelt, etter at han tapte 4-11 for Davide di Veroli i finalen.
Baniwa yavitensis

Utseende

En middelsstor (vingespenn 60-70 millimeter), mørk svermer. Forvingen er svartgrå med en rett, hvit tverrstrek litt utenfor midten, og en lys flekk ved ytterkanten. Bakvingen er guloransje med svart ytterkant.

Utbredelse

Arten er beskrevet fra Venezuela og er ellers kjent fra Pará-provinsen i Brasil.
Kargat (elv)

Kargat (russisk: Каргат) er ei elv i Novosibirsk oblast i Russland. Den er ei høyre sideelv til Tsjulym. Kargat er 387 kilometer lang og har et nedbørfelt på 7 200 km².
Kargat begynner i de sørlige delene av Vasiugansumpene, på 143 moh, og renner i sørvestlig retning over Barabasteppene, og munner ut i Tsjulym-elva på rundt 110 moh. En stor del av vannføringen fordamper og infiltreres i bakken, og middelvannføringen (ved landsbyen Nizjnij Kargat, 36 km fra munningen) er på kun 8,54 m³/s. I sitt nedre løp er elva rundt 30 meter bred og 2 meter dyp, med en strømhastighet på 0,1 m/s. Kargat har ingen større sideelver.
Ved elvas midtre løp ligger byen Kargat, hvor elva krysses av den transsibirske jernbanen og hovedveien M51. Kargat fryser til i november og er frosset over til vårløsningen begynner i slutten av april.
Sykling under Middelhavslekene 2009

Sykling under Middelhavslekene 2009. Sykling var en av flere sporter under de 16. middelhavslekene som ble arrangert i Pescara i Italia i perioden 25. juni til 5. juli 2009. Det var 15. gangen som sykling var med på programmet. Det var to individuelle konkurranser i landeveissykling for menn og én for kvinner. Det var første gangen sykling for kvinner var blant øvelsene. Italia ble beste nasjon, de vant alle tre gullmedaljene.
Hans Hansen Resen

Hans Hansen Resen (født 19. oktober 1596, død 3. april 1653) var biskop på Sjælland fra 1652 til sin død. Han var søn til Hans Poulsen Resen.
Etter skolegang i Danmark reiste han i 1615 til Wittenberg for å studere teologi. Tilbake i Danmark ble han rektor for Herulfsholm skole, deretter professor i filosofi ved Københavns Universitet fra 1624, i teologi fra 1635. Han tok doktorgrad i teologi i 1636. I 1624 var han blitt gift med Thale Vinstrup, de fikk flere barn, blant andre den senere jurist Peder Hansen Resen. Hans kone døde dagen etter at han var begravet.
Palm OS

Palm OS, også kjent som Garnet OS, er et tidligere operativsystem som ble utviklet av Palm, Inc. for personlige digitale assistenter i 1996. Palm OS var konstruert for å være enkelt å bruke på berøringsskjermbaserte grafiske brukergrensesnitt og hadde en rekke applikasjoner som sørget for en personal information manager. Senere versjoner hadde også utvidet støtte for smarttelefoner.
Siste versjon var 5.4.9 som ble lansert 14. oktober 2007.
Jiro Takeda

Karriere

Jiro Takeda startet sin profesjonelle karriere i Cerezo Osaka i 1991. Han har også spilt for Vissel Kobe.
Magno Alves

Landslaget

Magno Alves spilte 3 landskamper for Brasils herrelandslag. Han ble tatt ut i Brasils tropp til FIFA Confederations Cup 2001.
Charles Racquet

Liv og virke

Han ble født inn i en organistfamilie og fikk sin utdannelse av faren Balthasar (omtrent 1575 til 1630).
Racquet virket i sin hjemby hele livet, fra 1618 til 1656 som organist ved Notre Dame de Paris. Han ble etterfulgt av sønnen Jean Racquet som lenge fungerte som assisterende organist. Charles Racquet var i tillegg organist for dronningmødrene Maria de' Medici og Anna av Østerrike.
Charles Racquet var en fremragende organist og komponist innen den franske polyfone tradisjonen. Sannsynligvis skrev han et stort antall verk for orgel, men bare tolv salmer og en fantasi er bevart. Han korresponderte med musikkteoretikeren Marin Mersenne og komponisten/luttenisten Denis Gaultier, som skrev en tombeau til Racquets minne. Gaultier kan ha vært hans elev, da Racquet var en respektert lærer. 1700-talls-forfatteren Jean-Benjamin La Borde beskrev Racquet som sin tids beste organist
Harpechys

Utbredelse

Arten lever i Australia.
Likstammen

Likstammen er en innsjø sentralt i Södermanland i Sverige, med beliggenhet på grensen mellom de to historiske herredene Rönö og Daga. Innsjøens overflateareal er 11 km², og den ligger 25 meter over havet. Innsjøens største dybde er 27 meter, og dens utløp går via Svärtaån til Østersjøen.
Ifølge Svenska Jägareförbundet har innsjøen sitt navn begrunnelse i dens tre like store «fliker», eller viker, som løper ut fra innsjøens midte. Den nordlige fliken består egentlig av to fliker, så man kan si at innsjøen egentlig har fire fliker.
I nærheten av innsjøen, ved Malmasjön, ved Östermalma, ligger Stockholms universitets feltstasjon Tovetorp. Öster Malma slott ligger ca en kilometer vest for innsjøens sørvestlige flik. I dette området ligger også Malma kulle. I innsjøens nordlige flik stikker Utnäset, hvor man, på nesets smaleste punkt finner en fornborg. Innsjøens sørvestlige flik strekker seg mot Lästringe.
Likstammen er fordelt mellom fire historiske sogn: Lästringe sogn, Ludgo sogn, Björnlunda sogn og Frustuna sogn. Ludgo og Lästringe ligger i Rönö herred, mens Björnlunda og Frustuna ligger i Daga herred.
Adepimelitta

Utseende

Middelsstore, avlange, mørke trebukker med forkortede dekkvinger, pronotum kan være rødt. Antennene er omtrent halvparten så lange som kroppen, litt utvidete mot spissen. Pronotum er tønneformet, noe lengre enn bredt. Dekkvingene kan være gulbrune i midten, forkortede og tilspissede, dekker mindre enn halve bakkroppen. Beina er middels lange med litt klubbeformede lår.

Utbredelse

Slekten er utbredt i Brasil og Bolivia.
Orkanen Dennis

Orkanen Dennis var en orkan som herjet i Karibia og Mexicogolfen i 2005. Den tok livet til om lag 89 mennesker i USA og Karibia, og skadene den gjorde kostet 2,23 milliarder amerikanske dollar i USA. Orkanen gjorde omtrent like mye skade i Karibia, hovedsakelig på Cuba.
Megascelis

Utseende

Små til middelsstore, avlange, blanke bladbiller, gjerne rødlige med kobberaktig glans. Hodet er stort og bredt med utstående fasettøyne, mye bredere enn pronotum som er tønneformet.

Levevis

Både larvene og de voksne (imago) er planteetere, knyttet til planter i erteblomstfamilien eller til sørbøk (Nothofagus).

Utbredelse

Gruppen er utbredt i den neotropiske økosonen, én art går nord til det sørlige USA.
Hjemmebrennervise fra Østerdal

«Hjemmebrennervise fra Østerdal» er et skillingstrykk. Alf Prøysen skrev i sin visespalte i «Magasinet for alle» i 1955, at det var en revyvise av ukjent opprinnelse, men at den muligens kunne være laget av Magnus Hamlander fra Elverum.

Tekst

1.Kom sett deg å hør skal jeg synge for deg om Østerdals viktigste næringsvei,

av næringer finns det jo mange slags slag, nødsarbeid, jordbruk og underslag.

Og jordbruket og skogbruket og misbruket skjenker jo levebrød til fattige, faderløse og enker,

Men likest av næringer må man vel si er hjembygdens blomstrende hjemmeindustri.

Dessverre må det sies at når vi den gjerning øver så er det jo et gode som vi fra våre sjøfolk røver,

i sjøen var det før både brenning og vær, men nå har vi overtatt brenning og vær.
2.Og vil du begynne på denne gjesjeft så skal du få av meg den beste resept,

til satsen må brukes et kar som går an og kjøperen spanderer med glede et spann.

Så blander du rosiner, gjær og sukker opp i spannet forresten kan du blande i omtrent alt mulig annet,

stolben og bordben og filler og ben, pokkstein og galdstein og helvetes sten.

Alle ting kan brukes til den industriaffære la så bare satsen stå til noget er i gjære

sett den så bort på en kokeplate litt så skal du se at du får fin-fin sprit.
3.Og dråpene drypper fra rørene ned og det er så rørende vakker å se

men smaker du på dråpene blir du litt ør og synes at alt er et eneste rør.

Men hører du at nogen går å lusker ut på gangen så er det kanskje lensmannsdrengen eller nogen annen

da må du vise frem at du er smart og springe på skauen med sats og med fart.

For industrien får jo ingen støtte i fra staten den unner oss jo neppe salt og ikke dram til maten,

nei vi må lure oss til hver en kveld å arbeide flittig for fedrelandets vel.
Adam Weishaupt

Oppvekst

Weishaupt mistet faren da han var fem år gammel. Etter sin fars død ble han tatt vare på av sin gudfar Johann Adam Freiherr von Ickstatt, som var en av de viktigste mennene ved universitetet i Ingolstadt. 7 år gammel begynte Weishaupt etter ønske fra sin avdøde far på en jesuittdominert skole – de fleste skolene i Ingolstadt var jesuittiske på den tiden. Samtidig leste han seg opp i fosterfarens bibliotek, og kom på den måten i kontakt med opplysningstidens tanker og ideer.

Akademisk karriere

Weishaupt gikk inn i den akademiske verden som sin far, som hadde vært professor i jus, og sin fosterfar. Han fikk en doktorgrad fra universitetet i Ingolstadt i 1768, ble ansatt der i 1772, og utnevnt til professor i kirkerett i 1773. Han var den første på svært lang tid som fikk en stilling i kirkerett uten å være geistlig, noe som skapte mye bråk ved det jesuittdominerte universitetet. Han var kjent som en kranglevoren og temperamentsfull mann, og bidro nok selv til kontroversene.

Illuminati

Weishaupt var sterkt influert av opplysningstidens ideer, og han stod i sterk opposisjon til jesuittene og den katolske kirke som hadde makten på universitetet han var ansatt ved. Han så derfor behov for et selskap som skulle jobbe for fornuft og ytringsfrihet, og mot autoriteter og fordommer. Siden et slikt selskap ville få mange og mektige fiender, mente han det var best å ha det som et hemmelig selskap.
1. mai 1776 stiftet han Illuminati eller Illuminatus-ordenen som den også er kjent som. På stiftelsesmøtet var det i tillegg til Weishaupt fire personer til stede, og de første årene levde organisasjonen en beskjeden tilværelse, og hadde rundt 60 medlemmer i 1780. I 1784 ble hemmelige selskaper forbudt i Bayern, og i 1785 kom det et eksplisitt forbud mot Illuminati. Organisasjonen hadde da omtrent 2000 medlemmer. Bayerske myndigheter beslagla organisasjonens dokumenter og offentliggjorde dem, til skrekk og advarsel, noe som gjør at man i dag har relativt god kjennskap til Illuminati.
I 1777 ble Weishaupt medlem i en frimurerlosje i München.
På grunn av sitt engasjement i Illuminati fikk Weishaupt sparken fra universitetet i januar 1785. Han flyktet da fra München, først til Regensburg, og så til Gotha i 1787. Hertugen der, Ernst Ludwig, var positiv til ham, og gav ham full beskyttelse. I Gotha skrev Weishaupt forsvarsskrifter for Illuminati, men til tross for flere oppfordringer fra tidligere medlemmer, gjorde han ingen forsøk på å gjenopplive organisasjonen. Mot slutten av livet skal Weishaupt ha vendt seg til kirken igjen.
Yixing-leire

Yixing-leire eller zisha-leire er en type leire fra området nær byen Yixing i Jiangsu-provinsen i Kina.
Bruken av leiren går tilbake til Song-dynastiet (960-1279) da lilla leire først ble tatt ut rundt innsjøen Taihu i Kina. Fra 1600-tallet ble leirvarene eksportert til Europa.
Det ferdige steintøyet som er benyttet i samband med laging og drikking av te og andre småting er vanligvis rødt eller brunt i fargen. Det er kjent som lilla sand-steintøy og er som oftest uten glasur. Leiren som er benyttet i yixing-steintøy er veldig kohesiv og kan bli formet ved hjelp av begitting, spiralforming eller mest vanlig plateforming. De mest kjente produktene laget av yixing-leire er yixingtekanner (宜興紫砂壺; yíxīng zǐshā hú, 'yixing lilla sand-kanne').

Mineralsammensetning

Kjemisk er zisha en blanding av kaolin, kvarts og glimmer med et høyt innhold av jernoksid. Den er i hovedsak tatt ut i Huanglongshan og Zhaozhuangshan og har en litt sandaktig tekstur. Prosessen med å lage til leire er lang og var tradisjonelt en hemmelighet. Typisk ble leiren brent i en oksiderende atmosfære ved temperaturer mellom 1100°C-1200°C, som er høyere enn med vanlig leire.
Ben (Ohio)

Historie

Et postkontor kalt Ben ble etablert i 1895 og var i drift til 1902.
Aksjon mot Atomkraft

Aksjon mot Atomkraft (AMA) er en norsk organisasjon som ble stiftet i 1974. Den var spesielt aktiv i midten av 1970-årene og frem til ca. 1978, da det var planer om å bygge kjernekraftverk i Norge. Aksjon mot Atomkraft oppstod i osloområdet etter at Norges vassdrags- og energidirektorat (NVE) hadde presentert sine planer om lokalisering av atomkraftverk i 1973. De fleste aktuelle lokaliseringsstedene fikk sine lokallag, og AMA med Karl Georg Høyer i spissen ble etter hvert ledende i kampen mot innføring av kjernekraftanlegg i Norge. Da planene om innføring av kjernekraft ble foreløpig forlatt i 1978, ble AMA mindre synlig, men organisasjonen ble ikke formelt nedlagt.
Benefit

Benefit er en amerikansk rapper. Han har gav ut albumet B.E.N.E.F.I.T. i 2002.
Svartevassdammen

Svartevassdammen (eller Dam Svartevatn) er en steinfyllingsdam i Forsand og Sirdal kommuner. Den demmer opp Svartevatn, som er vannmagasin for Duge Kraftverk. Dammen er 129 meter høy og har et volum på 5 mill. m³, og den er en av de største fyllingsdammene i Norge. Den ble sto ferdig i 1976, og sammen med Duge Kraftverk utgjorde det 4. byggetrinnet i Sira-Kvina utbyggingen. Sør for dammen ligger Grauthellervatnet og Stavanger Turistforenings hytte Grautheller.
Dammen ble mellom 2012-2015 oppgradert.
Tal Farlow

Biografi

Farlow ble født i Greensboro, Nord-Carolina, i 1921. Han lærte seg selv å spille gitar. Han lærte akkord melodier ved å spille en mandolin stemt som en ukulele og lyttet til Bix Beiderbecke, Louis Armstrong, og Eddie Lang. Han fortalte at det å spille ukulele var grunnen til at han brukte de fire lyseste strenger på gitaren til melodi og akkord struktur, med de to nederste strengene la han til bass kontrapunkt, som han spilte med tommelen. Hans eneste profesjonelle utdanning var som skiltmalerlærling. Han ønsket seg nattskift, så han kunne lytte til strbandstandarder på butikkradioen. Hans karriere ble preget av at han hørte mye på Charlie Christian spille elektrisk gitar med Benny Goodman band. Han sa han laget sin egen elektrisk gitar fordi han ikke hadde råd til en ferdiglaget.
Farlow gjorde inntrykk på jazz verden, da han spilte i en trio med Red Norvo og Charles Mingus fra 1949 til 1953. Han brukte virtuos teknikk og gitar mekanikk, slik som harmonier og at han brukte plukke hånden tilr å spille notater på gitarhalsen. Hans store, raske hender ga ham kallenavnet «Blekksprut».
Da Farlow giftet seg i 1958, trakk han seg tilbake fra fulltidsmusisering og bosatte seg i Sea Bright, New Jersey, og tok opp igjrn karrieren som skiltmaler. Han fortsatte å spille sporadisk konserter på lokale klubber. I 1962 produsert Gibson Gitar Corporation, med hjelp av Farlow, «Tal Farlow» - gitarmodellen.
Farlow laget ett album som bandleder i perioden 1960–1975, men dukket oftere opp i perioden 1976–1984, med opptak for Concord før han forsvant igjen. Han ble omtalt i dokumentaren Talmage Farlow (1981).
Farlow døde av esophageal kreft ved Memorial Sloan-Kettering Cancer Center i New York på 25 juli 1998, i en alder av 77.
Tingvoll vidaregåande skole

Tingvoll vidaregåande skole (TVS) er den eldste distriktsskolen på Nordmøre. Møre og Romsdal fylke har flere ganger foreslått nedlegging av TVS, men med store protester lokalt hver gang dette har blitt foreslått.
Skolen har i skoleåret 2005/2006 omkring 150 elevplasser, et varierende antall kursdeltakere og rundt 40 ansatte. Skolen er med dette en viktig hjørnesteinsbedrift for Tingvoll kommune.
Skolen har følgende linjetilbud:
Medier og kommunikasjon
Idrettsfag
Allmennfag
Allmennfaglig påbygging
Helse og sosial
Forskerlinja
Byggfag (starter skoleåret 2006/2007)
Byfolk!

Oppfølger

I 1994 kom det en oppfølger. Den nye filmen City Slickers II: The Legend of Curly's Gold hadde Paul Weiland som regissør, men Crystal, Stern og Palance var med videre.
Strepsirrhini

Biologi

Strepsirrhini har i likhet med aper som regel gripehender og gripeføtter og beveger seg mye oppe i trær. Som navnet «våtneseaper» antyder er gruppen er kjennetegnet ved at nesen er fuktig og kontinuerlig med overleppen, slik som hos de fleste pattedyr. Den viktigste sansen er luktesansen, i motsettning til hos haplorrhinene der synet har en større rolle. Hodeskallen har en fullstendig beinring rundt øyet, men mangler imidlertid en bakvegg i øyehulen. Øyeeplet ligger an mot tyggemuskelen, slik tilfellet er for de fleste pattedyr. Som navnet «våtneseaper» antyder, har de våte neser slik som de fleste pattedyr.
På Madagaskar har strepsirrhinene i utgangspunktet få fiender, og har utviklet seg til en rekke daglevende arter. Disse utgjør en egen grein på strepsirrhinenes stamtre kalt lemurer. Før mennesket kom til øya, fantes det lemurarter helt opp i gorilla-størrelse. De øvrige strepsirrhinene er stort sett nattdyr. Hele gruppen, inkludert de dagaktive lemurene mangler fargesyn, og dietten består i større grad av insekter og andre små dyr enn av frukt slik man vanligvis forbinder med primater. Hjernen er også liten, men luktelappen er velutviklet.
Keys to Ascension

Bakgrunn

De syv første sporene på albumet er konsertopptak fra Edward's Fremont Theatre i San Luis Obispo i California, der bandet spilte tre konserter 4., 5. og 6. mars 1996. Hensikten med dette var at de ville spille inn live men under kontrollerte former for best mulig resultat. Flere opptak fra de samme konsertene ble utgitt på dobbelalbumet Keys to Ascension 2 i 1997. Albumets to siste spor er nye studioinspillinger, innspilt mellom høsten 1995 og våren 1996.
Konsertene ble også filmet og ble i 2001 utgitt på DVD under samme tittel.
Peenemünde

Peenemünde er en landsby på den tyske øya Usedom helt øst på den tyske østersjøkysten, nesten ved grensen til Polen. Peenemünde er mest kjent for sin rolle for den tyske rakettuviklingen. Fra 1936 til 1945 lå Heeresversuchsanstalt Peenemünde, som senere ble utvidet med en forskningsstasjon for Luftwaffe, i Peenemünde. Blant annet ble både V-1 og V-2 rakettene utviklet her.
Etter krigen ble mesteparten av lokalene sprengt av Den røde armé i henhold til avtaler mellom okkupasjonsmaktene, og frem til 1952 brukte sovjetiske okkupasjonsstyrker stedet som militært støttepunkt. I 1952 ble støttepunktet overlevert til hæren i DDR, og hele den nordlige delen av Usedom var militært område frem til 1990. Flyplassen i Peenemünde, som hadde vært en del av Heeresversuchsanstalt Peenemünde, ble utvidet i 1961. I 1993 ble de militære forlegningene nedlagt. Det er i dag et militært-teknisk museum i Peenemünde.
Futoshi Ikeda

Karriere

Futoshi Ikeda startet sin profesjonelle karriere i Urawa Reds i 1993.
Haubits

Haubits eller haubitser (gjennom tysk fra tsjekkisk houfnice, «steinslynge») henviser til forholdsvis kortrekkende skyts med høy, krum kulebane som kan treffe mål bak høyder og lignende. Det er en relativt kort kanon som skyter granater med middels munningshastighet, som regel i høy bane.
Haubitser er spesielt egnet som feltartilleri i kupert og/eller bebygget terreng. Moderne haubitser er som regel enten selvdrevne (motoriserte) eller tauede.
Av norske haubitser kan blant annet nevnes Ehrhardt 7,5 cm modell 1901. Den norske Hæren benytter per i dag den selvdrevne M109, men har tidligere også brukt blant annet de tauede haubitsene M101 og M114.
Hexapoda

Systematikk

Foruten insekter består hexapodene av spretthaler, proturer og tohaler. I en del systematiske arbeider er tohalene insektenes nærmeste slektninger og navnet «insekter» brukes da om hele Hexapoda. I andre analyser er de tre små ordnene samlet i en egen klasse Entognatha, med insektene i en annen klasse Insecta. Det finnes også en alternativ navnsetting, der Hexapodene er en klasse og deles i Entognatha og Ectognatha («ytre kjever»). Ectognathene kalles da ekte insekter og er lik klasse Insecta slik den vanligvis blir forstått.
420. etterretningssenter

420. etterretningssenter (russisk 420 морской разведывательный пункт) er en enhet i OSK Nord i det russiske forsvaret.

Historie

Senteret og ble først satt opp i 1986 i byen Poljarnyj i Murmansk oblast.
Øvelse for soldatene der ble organisert mest mulig likt det som man den gangen trodde ville bli virkelighet - nemlig objekt som liknet infrastrukturen til NATO. De måtte også venne seg til de vanskelige værforholdene i arktisk, både fysisk og psykisk. Øvelsene innebar også innsetting med helikopter og marsj i tungt lende opptil 20 kilometer. Froskemenn ble utstyrt med dykkerbåten VM-71 med mye utstyr, inkludert trykkammer. Denne likner på Dykkerfartøy - prosjekt 535. Torpedobåter med toppfart over 30 knop fikk de også.
Etterretningssenteret begynte også å øve seg på å hente informasjon fra objekt som hørte til de meste trolige motstanderne i NATO, Norge og Island.  Tallet på objekt i disse landene var mer enn 40, inkludert fire hydroakustiske stasjoner ved kysten.
Første gruppen øvde seg mot VGAS (helikoptre med hydrofoner), andre gruppe øvde seg i å samle informasjon om NATO-flybasar i Nord-Norge, og en tredje gruppe (RRTR) øvde seg mot radaranlegg i Nord-Norge.
Tacuarembó (departement)

Naturgeografi

Tacuarembó ligger nord i Uruguay. Departementet grenser til Durazno og Cerro Largo departementene i sør, mot Salto-departementet i nord og nordvest, mot Rivera-departementet i øst, og mot Paysandú og Río Negro departementene i vest. Tacuarembó har åser og fjeller. Det viktigste fjellet er Cerro Batoví, Tacuarembós symbol.

Kommuner

Tacuarembó har to kommuner (municipios): Paso de los Toros og San Gregorio de Polanco.